
				R E F E R A T  D E  A P R O B A R E 
privind desemnarea reprezentanților Consiliului Local al Municipiului Brad  pentru a face parte din Comisia de evaluare a probei de interviu din cadrul concursului pentru ocuparea funcțiilor de director și de director adjunct
 la unitățile de învățământ preuniversitar de stat din municipiul Brad


	Prin Ordinul Ministrului Educației Naționale nr. 4597 din 6 august 2021 s-a aprobat Metodologia privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat care a intrat în vigoare la data de 10 august 2021.
	Conform prevederilor art. 5 alin. II lit. c din această metodologie, din componența Comisiei de evaluare a probei de interviu, pentru fiecare unitate de învăţământ, constituită prin decizie a inspectorului şcolar general face parte și
”[...]….b) un reprezentant al consiliului local, desemnat prin hotărâre a consiliului local, respectiv un reprezentant al consiliului judeţean/consiliului local al sectorului municipiului Bucureşti, desemnat prin hotărâre a consiliului judeţean/local al sectorului, în cazul unităţilor de învăţământ special, centrelor şcolare pentru educaţie incluzivă şi CJRAE/CMBRAE”.
	Conform prevederilor aceluiași articol, „În cazul în care, în termen de 10 zile de la data solicitării, autorităţile locale nu-şi desemnează reprezentantul, atunci membru de drept al comisiei de evaluare a interviului devine cadrul didactic desemnat ca membru supleant de către consiliul profesoral al unităţii de învăţământ”.
	Ținând cont de prevederile legale în vigoare, precum și de adresa Inspectoratului Județean Hunedoara nr. 4697/28.10.2021, înregistrată la Primăria Municipiului Brad sub nr. 43435/28.10.2021, las la latitudinea Consiliului Local al Municipiului Brad desemnarea consilierilor locali care vor face parte Comisia de evaluare a probei de interviu din cadrul concursului pentru ocuparea funcțiilor de director și de director adjunct la unitățile de învățământ preuniversitar de stat din municipiul Brad.
 	În contextul celor de mai sus am inițiat prezentul proiect de hotărâre prin care am propus desemnarea reprezentanților Consiliului Local al Municipiului Brad în Comisia de evaluare a probei de interviu din cadrul concursului pentru ocuparea funcțiilor de director și de director adjunct la unitățile de învățământ preuniversitar de stat din municipiul Brad și-l supun plenului Consiliului Local al Municipiului Brad spre dezbatere și aprobare  în forma prezentată.	
	În susţinerea propunerii mele invoc prevederile art. 257 și art. 258 din Legea nr. 1/2011 a educaţiei naţionale, actualizată, precum şi ale art. 5 alin. II lit. c  Metodologia privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat, aprobată prin Ordinul Ministrului Educației Naționale nr. 4597/2021. 

